Franse skynregse kandidate maak bohaai oor boerkini – praag.co.za — 20 jaar jonk!
Die vonke tussen die twee kandidate vir November se skynregse voorverkiesing volg nadat ver­skeie Franse burgemeesters besluit het om 'n bevel te veront­agsaam wat Vrydag deur Frankryk se hoogste administratiewe hof uit­gereik is.
Ingevolge die bevel word die verbod op boerkini's opgehef.
Sarkozy, wat van 2007 tot 2012 president was, probeer om die gewilde Marine Le Pen te ontsetel as die regse kandidaat met die boerkini-sage.
Hy het gesê Frankryk het die reg om sy sekulêre lewenswyse te beskerm.
"Ons wil geen uiterlike tekens in ons land hê wat daarop dui dat 'n persoon tot 'n sekere geloof behoort nie," het hy die naweek gesê. Maar Joodse mans, waaronder Sarkozy self, dra openlik 'n hoofbedekking.
Juppe, 'n voormalige eerste minister wat volgens meningspeilings Frank­ryk se gewildste politikus is, het op sy beurt gesê hy wil eerder mense verenig pleks van die vuur verder stook.
Juppe het dit egter nie gewaag om na Sarkozy se hoofbedekking te verwys nie.
Le Pen het vroeër Sarkozy se pogings afgelag en gesê hy word net gemotiveer deur persoonlike ambisie en beskik oor geen enkele oortuiging nie.
Skrywer praagGepubliseer op 31 Augustus 2016 Kategorieë Internasionale nuus, NuusSleutelwoord boerkini, Frankryk, Marine Le Pen, Sarkozy